
PËR RATIFIKIMIN E MARRËVESHJES SË NIVELIT TË LARTË NDËRMJET REPUBLIKËS SË SHQIPËRISË DHE BASHKIMIT EVROPIAN PËR HARTAT TREGUESE TË RRJETIT TRANSEVROPIAN TË TRANSPORTIT NË SHQIPËRI

Në mbështetje të neneve 78, 83, pika 1, e 121, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

Ratifikohet marrëveshja e nivelit të lartë, ndërmjet Republikës së Shqipërisë dhe Bashkimit Evropian, për hartat treguese të rrjetit transevropian të transportit në Shqipëri, sipas tekstit që i bashkëlidhet këtij ligji dhe është pjesë përbërëse e tij.

Neni 2

Ky ligj hyn në fuqi 15 ditë pas botimit në Fletoren Zyrtare.

Miratuar në datën 21.12.2023.
[bookmark: _GoBack]Shpallur me dekretin nr. 2, datë 9.1.2024, të Presidentit të Republikës së Shqipërisë, Bajram Begaj.


MARRËVESHJE E NIVELIT TË LARTË, NDËRMJET
REPUBLIKËS SË SHQIPËRISË DHE BASHKIMIT EVROPIAN,
PËR HARTAT TREGUESE TË RRJETIT TRANSEVROPIAN TË TRANSPORTIT NË SHQIPËRI

Republika e Shqipërisë dhe Bashkimi Evropian,
duke theksuar rëndësinë e madhe që i kushtojnë zgjerimit të rrjetit transevropian të transportit në Shqipëri si pjesë e politikës së zgjerimit;
duke pasur parasysh që hartat treguese të rrjetit të transportit transevropian shtriheshin edhe në Shqipëri:
- synojnë të garantojnë koherencën ndërmjet rrjetit të transportit transevropian të Bashkimit Evropian dhe rrjetit të transportit të Shqipërisë;
- synojnë të promovojnë planifikimin dhe zhvillimin e duhur të lidhjes së transportit të qëndrueshëm dhe me efikasitet të burimeve ndërmjet Bashkimit Evropian dhe Shqipërisë;
- lehtësojnë njohjen e prioriteteve të përbashkëta të infrastrukturës ndërmjet Bashkimit Evropian dhe Shqipërisë;
- synojnë të lehtësojnë zhvillimin e rrjetit aktual të transportit,
Ranë dakord që të pranojnë hartat treguese të përshtatura të rrjetit të infrastrukturës së transportit në Shqipëri, të bashkëlidhura marrëveshjes aktuale të nivelit të lartë.
Kjo marrëveshje e nivelit të lartë nuk krijon, as nuk synohet të krijojë të drejta ose detyrime sipas të drejtës ndërkombëtare ose të brendshme.

Nënshkruar në ……………, në dy kopje, më …… 2023.

Për Republikën e Shqipërisë                                                                         Për Bashkimin Evropian 	

